stanford-oval/wikipedia huggingface dataset:
เอบี ควีน
ผลงาน > ผลงานร่วม

| รายละเอียดอัลบั้ม | รายชื่อเพลง |
| --- | --- |
 I LOVE KAMIKAZE’S DESTINY ประเภท: ซีดี  สังกัด: กามิกาเซ่  วันวางแผง ธันวาคม พ.ศ. 2555:  รักแท้จะตามหาเธอ  (Destiny)  ถามไม่คิด(Silly  Question)  มีอะไรอีกมั้ยที่ลืมบอก (Top Secret)  Ab(แอ๊บ)  ตัดใจไม่ลงและคงไม่ยอม (Refuse)  รักพาตัว (Kidnap)  หน้าตาดีไม่มีแฟน  เปล่าเจ้าชู้  Honey, I hate you  Dirty Party  วัยรุ่นครั้งเดียว  ไม่มีทางไม่มีเธอ (Always Da One)  เลิกกันนะ (Enough)  คนดีนาทีสุดท้าย  Angry Boo  เพื่อน (Friends)
ผลงาน > คอนเสิร์ต

| คอนเสิร์ต |
| --- | --- | --- | --- | --- | --- |

| ชื่อคอนเสิร์ต | วันที่แสดง | สถานที่แสดง | ศิลปิน |  |  |
| KAMIKAZE THE 5th DESTINY CONCERT | 13 ตุลาคม พ.ศ. 2555 | รอยัล พารากอน ฮอลล์ สยามพารากอน | รวมศิลปิน kamikaze |  |  |
ผลงานอื่น ๆ > มิวสิควีดีโอ

| มิวสิควีดีโอ |
| --- | --- | --- | --- | --- | --- |

| Music Video | ศิลปิน | สมาชิก |  |  |  |
| ไม่ต้องให้ทั้งโลกรักเรา (No Need) | 3.2.1 | เอพริล บูม |  |  |  |
| ไม่ได้อกหัก (Deception) | XIS | เอพริล บูม |  |  |  |
| เริ่มวันไหน... จบวันนั้น (Forbidden Love) | แคท-แพท | เอพริล |  |  |  |
| รักแท้จะตามหาเธอ (Destiny) | รวมศิลปิน | เอบี ควีน |  |  |  |
ผลงานพิธีกร

รายการ KamiKaze ช่อง You Channel (พ.ศ. 2556)
ผลงานพิธีกร > โฆษณา

| โฆษณา |
| --- | --- | --- | --- | --- | --- |

| ชื่อโฆษณา | สมาชิก |  |  |  |  |
| MK สุกี้ | เอพริล |  |  |  |  |
| KFC | เอพริล |  |  |  |  |
| บอลโลก | เอพริล |  |  |  |  |
แหล่งข้อมูลอื่น

เว็บไซต์อย่างเป็นทางการ[ลิงก์เสีย]
กามิกาเซ่ ที่เอกซ์ (ทวิตเตอร์)
อาร์เอส ที่เอกซ์ (ทวิตเตอร์)
โปรไฟล์หลักของเอบี ควีน เก็บถาวร 2012-09-19 ที่ เวย์แบ็กแมชชีน (ปัจจุบันใช้การไม่ได้)
เอพริล ที่เอกซ์ (ทวิตเตอร์)
บูม ที่เอกซ์ (ทวิตเตอร์)
เฟซบุ๊คของบูม(facebook.com/Boom Wongsanguan (AB Queen))
เฟซบุ๊คของเอพริล(facebook.com/April The Queen)
| ด ค กศิลปินสังกัดกามิกาเซ่ |
| --- | --- |
เกิร์ลกรุ๊ป:  เฟย์ ฟาง แก้ว  ชิลลี่ไวท์ช็อค  สวีต ดี  คิส มี ไฟฟ์ 
ดูโอ:  โฟร์-มด  เนโกะ จัมพ์  นิ้ง-ปิ๊ง  ซิสก้า  แคท-แพท  เอบี ควีน  สปลิท  ไปป์-มาก่อน 
ศิลปินเดี่ยว:  พายุ  ขนมจีน  จามิล่า  หวาย  จินนี่  ธามไท  ฟ้า  แครอล  แต๊งกิ้ว  เจฟ  มิณทร์  กรีน  พาร์ท  เติร์ด  มาร์ค  แองจี้  ซีแนน  ครีมมี่  เฟรชชิบี้  เคเคพี  อัทเทอร์  เกรซซี่ 
ฮิปฮอป:  ทรี.ทู.วัน 
บอยแบนด์:  เค-โอติก  เอกซ์ ไอ เอส  วี.อาร์.พี 
วงดนตรี:  แฟกต์ ยู  สแควร์ เซอร์เคิล 
โปรเจกต์พิเศษ:  ลิปซ์ โปรเจกต์  เซเวนเดส์  ทู ไฮ  มังกีย์ ฮีโร่  เซเวนเดส์ 2  เดโม โพรเจกต์  อริศ(ส)รา  นิวคอร์เมอร์
ฮีตเวฟ (หนังสือการ์ตูน)

| ฮีตเวฟ |
| --- | --- |
ฮีตเวฟบนปกหนังสือการ์ตูน The Flash เล่มที่ 218 วาดโดยฮาวเวิร์ด พอร์เตอร์
ข้อมูลการจัดพิมพ์
ผู้จัดพิมพ์: ดีซีคอมิกส์
ปรากฏตัวครั้งแรก: The Flash #140 (พฤศจิกายน ค.ศ. 1963)
สร้างสรรค์โดย: จอห์น บรูม (เขียน) คาร์ไมน์ อินฟันติโน (ภาพ)
ข้อมูลในเรื่อง
ชื่อจริง: มิก รอรี
นามแฝง: รอรี แคลฮูน
สปีชี่ส์: มนุษย์
ถิ่นกำเนิด: นิวเอิร์ธ
สังกัดทีม: โร้กส์ ซีเคร็ตโซไซตีออฟซูเปอร์วิลเลนส์
ความสามารถ:  ใช้ปืนพ่นไฟแบบพกพา  มีความรู้ด้านไฟ  สวมชุดป้องกันไฟและความร้อน  ท่อที่แขนซ้ายช่วยในการดับไฟ  New 52: มีความสามารถในการสร้างและควบคุมไฟ 
ฮีตเวฟ (อังกฤษ: Heat Wave) ชื่อจริง มิก รอรี (Mick Rory) เป็นตัวละครของดีซีคอมิกส์ สร้างสรรค์โดยจอห์น บรูมและคาร์ไมน์ อินฟันติโน ปรากฏตัวครั้งแรกในหนังสือการ์ตูน เดอะแฟลช เล่มที่ 140 (พฤศจิกายน ค.ศ. 1963) เป็นศัตรูกับแฟลช เดิมฮีตเวฟเป็นอริกับกัปตันโคลด์ แต่ต่อมาร่วมกับกัปตันโคลด์เป็นสมาชิกกลุ่มโร้กส์
ประวัติตัวละคร

ฮีตเวฟมีชื่อจริงคือ มิก รอรี เกิดที่ไร่นอกเมืองเซ็นทรัลซิตี รอรีหลงใหลในไฟมาตั้งแต่เด็ก หลังจุดไฟเผาบ้านตัวเอง รอรีย้ายไปอยู่กับลุง แต่ต้องย้ายที่อยู่อีกครั้งหลังจับเพื่อนนักเรียนขังในบ้านแล้วจุดไฟเผา ต่อมาเขาทำงานเป็นนักแสดงพ่นไฟในคณะละครสัตว์แต่ทำอยู่ได้ไม่นาน รอรีกลัวความหนาวเย็นเพราะตอนเด็กเคยถูกเพื่อนคนที่ต่อมาเขาจุดไฟเผาขังในตู้แช่ หลังเห็นปฏิบัติการของกลุ่มโร้กส์ รอรีตัดสินใจสร้างชุดกันไฟทำจากแร่ใยหินและปืนพ่นไฟแบบพกพา กลายเป็น "ฮีตเวฟ" ฮีตเวฟปะทะกับแฟลชหลายครั้งและเป็นอริกับกัปตันโคลด์เพราะอาการกลัวความหนาวเย็นของรอรีเอง ต่อมากัปตันโคลด์แนะนำฮีตเวฟให้กลุ่มโร้กส์ ทั้งสองร่วมมือกันเพื่อกำจัดแฟลช แต่ต่อมาสู้กันเองจนถูกแฟลชจับทั้งคู่
หลังพ้นโทษ รอรีทำงานเป็นที่ปรึกษาของหน่วยดับเพลิง แต่เป็นอาชญากรอีกครั้งหลังได้รับข้อเสนอจากอะบราคาดาบรา รอรีและสมาชิกกลุ่มโร้กส์อีก 4 คนสละชีวิตตัวเองเพื่อปลดปล่อยมารเนรอน แต่ต่อมาแฟลชบังคับให้เนรอนคืนวิญญาณให้กับทั้ง 5 คน
ในหนังสือการ์ตูน อินฟินิตคริซิส ฮีตเวฟกลายเป็นสมาชิกกลุ่มซีเคร็ตโซไซตีออฟซูเปอร์วิลเลนส์
พลังและความสามารถ

ก่อน New 52 ฮีตเวฟไม่มีพลังพิเศษ แต่ใช้ปืนพ่นไฟแบบพกพาที่พ่นไฟความร้อนสูงจนสามารถหลอมละลายรองเท้าที่ช่วยให้แฟลชวิ่งเร็วกว่าแสงได้ นอกจากนี้เขายังมีความรู้ด้านไฟ ใน New 52 รอรีดัดแปลงพันธุกรรมของเขาจนสามารถสร้างไฟจากร่างกายได้
ในสื่ออื่น

ใน เดอะ แฟลช วีรบุรุษเหนือแสง ฮีตเวฟรับบทโดยโดมินิก เพอร์เซลล์
ฮีโร่พันธุ์รั่วมหากาฬ

| ฮีโร่พันธุ์รั่วมหากาฬ |
| --- | --- |
ใบปิดภาพยนตร์
กำกับ: เจมส์ กันน์
เขียนบท: เจมส์ กันน์
อำนวยการสร้าง:   เท็ด โฮป  มิแรนด้า เบลลีย์ 
นักแสดงนำ:   เรนน์ วิลสัน  เอลเลน เพจ  ลิฟ ไทเลอร์  เควิน เบคอน  นาธาน ฟิลเลียน  เกร็กก์ เฮนรี  ไมเคิล รูกเกอร์  แอนเดอร์ โรโย  ฌอน กันน์  สตีเฟน แบล็คย์ฮาร์ต  ลินดา คาร์เดลลินี 
กำกับภาพ: สตีฟ ไกเนอร์
ตัดต่อ: คาร่า ซิลเวอร์แมน
ดนตรีประกอบ: ไทเลอร์ เบตส์
บริษัทผู้สร้าง:   ธิส อิส แธท โปรดักชั่น  แฮนเวย์ ฟิล์มส์  แอมบุช เอนเตอร์เทนเมนท์  
ผู้จัดจำหน่าย: ไอเอฟซี ฟิล์มส์
วันฉาย: 12 กันยายน ค.ศ. 2010 (เทศกาลภาพยนตร์นานาชาติโทรอนโต) 1 เมษายน ค.ศ. 2011 (สหรัฐอเมริกา)
ความยาว: 96 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 2.5 ล้านดอลลาร์สหรัฐ
ทำเงิน: 593,933 ดอลลาร์สหรัฐ
ฮีโร่พันธุ์รั่วมหากาฬ (อังกฤษ: Super) เป็นภาพยนตร์ตลกร้าย-ซูเปอร์ฮีโร่สัญชาติอเมริกันที่ออกฉายในปี ค.ศ. 2010 เขียนบทและกำกับโดย เจมส์ กันน์ และนำแสดงโดย เรนน์ วิลสัน, เอลเลน เพจ, ลิฟ ไทเลอร์, เควิน เบคอน และ นาธาน ฟิลเลียน บอกเล่าเรื่องราวของ แฟรงก์ ดาร์โบ นักปรุงอาหารตามสั่งที่กลายเป็นซูเปอร์ฮีโร่โดยไม่ต้องมีความสามารถเหนือมนุษย์ใดๆ เขาเรียกตัวเองว่า "คริมสัน โบลท์" เขาออกเดินทางเพื่อช่วยเหลือซาร่าห์ ภรรยาของเขาจากเงื้อมมือของพ่อค้ายา
ภาพยนตร์เรื่องนี้ฉายรอบปฐมทัศน์ในเทศกาลภาพยนตร์นานาชาติโทรอนโตปี ค.ศ. 2010 และเข้าฉายในโรงภาพยนตร์ในสหรัฐอเมริกาเมื่อวันที่ 1 เมษายน ค.ศ. 2011 และวิดีโอออนดีมานด์ในวันที่ 13 เมษายน ค.ศ. 2011 ภาพยนตร์เรื่องนี้ได้รับการเผยแพร่โดยไม่ได้รับการจัดเรตภาพยนตร์ ในโรงภาพยนตร์ของสหรัฐอเมริกาและต่อมาได้รับการจัดเป็นเรตอาร์สำหรับการเปิดตัวดีวีดี/บลูเรย์ เมื่อเปิดตัว ฮีโร่พันธุ์รั่วมหากาฬ ได้รับคำวิจารณ์ที่หลากหลายจากนักวิจารณ์และทำรายได้ไปกว่า 593,933 ดอลลาร์สหรัฐเมื่อเทียบกับงบประมาณ 2.5 ล้านดอลลาร์สหรัฐทำให้ภาพยนตร์เรื่องนี้กลายเป็นภาพยนตร์ที่ทำรายได้น้อยที่สุดของ เจมส์ กันน์
แหล่งข้อมูลอื่น

ฮีโร่พันธุ์รั่วมหากาฬ ที่อินเทอร์เน็ตมูวีเดตาเบส
ฮีปสคิว

สคิวฮีพ (อังกฤษ: Skew Heap) หรือ Self-adjusting Heap เป็นฮีปแบบมีลำดับอย่างหนึ่ง ซึ่งอิมพลีเมนต์มาจาก ต้นไม้แบบทวิภาค
ไม่มีข้อจำกัดด้านโครงสร้าง ทำให้ความสูงของต้นไม้อาจจะไม่เท่ากับ log n เสมอไป แต่มีประสิทธิภาพเป็น O(log n) ในแบบถัวเฉลี่ย
สคิวฮีพมีข้อดีกว่าฮีพแบบทวิภาคหรือ ต้นไม้แบบทวิภาค ตรงที่การดำเนินการรวมฮีพ (merge) ทำได้เร็วกว่า จึงมีการนำการดำเนินการรวมฮีพมาใช้ในการดำเนินการอื่นๆของสคิวฮีพด้วย
การดำเนินการของสคิวฮีพ > การรวมฮีพ > แบบใช้ความสัมพันธ์เวียนเกิด

เปรียบเทียบรากของฮีพทั้งสอง โดยถ้ารากของ H2 มีขนาดเล็กกว่า H1 ทำการสลับ H1 กับ H2 เราจะได้ว่า รากของ H1 มีขนาดเล็กกว่ารากของ H2
ถ้าลูกทางขวาของ H1 เป็น null เราจะให้ H2 เป็นลูกทางขวาของ H1 แต่ถ้า H1 ยังมีลูกทางขวาอยู่ ให้ลูกทางขวาของ H1 เกิดจากการรวม H2 กับต้นไม้ย่อยที่เป็นลูกทางขวาของ H1 โดยใช้ความสัมพันธ์เวียนเกิด
ทำการสลับลูกทางซ้ายและลูกทางขวาของ H1
ผลจากการรวมฮีพจะอยู่ใน H1
ขั้นตอนวิธีในการรวมฮีพแบบเวียนเกิด
MERGE (H1, H2)
              // H1 and H2 are skew heaps
              // Merge returns the merged heap, destroying H1 and H2
              if H1 is empty
              then return H2
              else if H2 is empty then return H1
              if the root of H2 < the root of H1 then swap H1 and H2
              // now root(H1) < root(H2)
              if right(H1) = nil
              then right(H1) <-- (H2)
              else right(H1) <-- Merge(right(H1), H2)
              swap left and right children of H1
              return H1
การดำเนินการของสคิวฮีพ > การรวมฮีพ > แบบไม่ใช้ความสัมพันธ์เวียนเกิด

แยกแต่ละฮีพออกเป็นต้นไม้ย่อยโดยการตัดทุกเส้นทางด้านขวาสุด (จากโหนดราก, ตัดโหนดทางขวาและทำให้ทำเช่นนี้กับลูกทางขวาของต้นไม้ย่อยที่เกิดขึ้นไปเรื่อยๆ) ซึ่งจะส่งผลให้เกิดเซตของต้นไม้ย่อยมีรากได้แบบใดแบบหนึ่ง คือมีแต่ลูกทางซ้ายหรือไม่มีลูก
เรียงลำดับของต้นไม้ย่อยตามของโหนดรากของแต่ละต้นไม้ย่อย
ในขณะที่ยังคงมีหลายต้นไม้ย่อยนั้น เราจะทำการรวมต้นไม้ย่อยทีละสองต้นไม้ย่อย (จากขวาไปซ้าย)
แหล่งข้อมูลอื่น

CSE 4101 lecture notes, York University
ฮิเดโอะ ซาซากิ

ฮิเดโอะ ซาซากิ  (อังกฤษ: Hideo Sasaki; ญี่ปุ่น: 佐々木英夫; โรมาจิ: Sasaki Hideo; 25 พฤศจิกายน พ.ศ. 2462 – 30 สิงหาคม พ.ศ. 2543)  ภูมิสถาปนิกชาวอเมริกันเชื้อสายญี่ปุ่นผู้มีชื่อเสียง ผู้บุกเบิกแนวทางการออกแบบเชิงสหสาขาและนักการศึกษา
ประวัติ

ฮิเดโอะ ซาซากิ เกิดที่เมืองรีดเลย์ รัฐแคลิฟอร์เนีย และมีอายุยืนยาวถึง 80 ปี ด้วยความสำเร็จในชีวิตด้านวิชาชีพอย่างงดงาม ซาซากิเริ่มเรียนระดับมหาวิทยาลัย ที่
มหาวิทยาลัยแคลิฟอร์เนีย เบิร์กลีย์ ระหว่างสงครามโลกครั้งที่ 2 แต่เนื่องจากการมีเชื้อสายญี่ปุ่น ซาซากิจึงถูกบังคับเข้าไปอยู่ในค่ายกักกันที่รัฐแอริโซนา ซาซากิได้รับอนุญาตให้ออกจากค่ายกันกันได้โดยอาสาสมัครเป็นคนงานทำฟาร์มที่สเตอร์ลิง รัฐโคโลราโด 
หลังสงคราม ซาซากิได้ย้ายไปอยู่ที่เมืองเดนเวอร์ที่ซึ่งเขาได้พบกับภรรยา คือไคซะ นักศึกษาระดับบัณฑิตศึกษามหาวิทยาลัยโคโลราโด ซึ่งเป็นมหาวิทยาลัยเดียวกับที่ซาซากิเรียนจบศิลปศึกษา และ ภูมิสถาปัตยกรรมศาสตรบัณฑิต เมื่อ พ.ศ. 2489 และในปี พ.ศ. 2491 ซาซากิเรียนจบ ภูมิสถาปัตยกรรมศาสตรมหาบัณฑิตจากมหาวิทยาลัยฮาร์วาร์ด และได้มาเป็นอาจารย์ผู้บรรยายที่มหาวิทยาลัยอิลลินอยเป็นเวลา 2 ปี หลังนั้นจากนั้นซาซากิ ได้ย้ายมาสอนที่ภาควิชาภูมิสถาปัตยกรรม วิทยาลัยการออกแบบ มหาวิทยาลัยฮาร์วาร์ดเป็นเวลานานถึง 18 ปี โดยได้ดำรงตำแหน่งศาสตราจารย์และหัวหน้าภาควิชา
เมื่อปี พ.ศ. 2496 ซาซากิได้ก่อตั้งสำนักงานออกแบบภูมิสถาปัตยกรรม “ซาซากิแอสโซซิเอทส์” บริษัทที่ซาซากิเป็นประธานบริหารและประธานกรรมการต่อเนื่องมาถึง พ.ศ. 2523 ซึ่งที่สำนักงานนี้เอง ที่ซาซากิได้ผลิตผลงานโครงการภูมิสถาปัตยกรรมออกมาเป็นจำนวนมากจนมีชื่อเสียงทั้งในระดับชาติและระดับนานาชาติ ซาซากิได้รับการยกย่องทั้งในฐานะนักวิชาชีพและนักการศึกษาด้านภูมิสถาปัตยกรรม
แนวทางการออกแบบ

ซาซากิเป็นผู้บุกเบิกและปูทางการออกแบบภูมิสถาปัตยกรรมแนวใหม่โดยได้สร้างสรรค์วิธีการเข้าถึงในการออกแบบภูมิทัศน์ที่ปฏิบัติได้จริง ซาซากิได้นำลักษณะเฉพาะจากหลายๆ แง่มุมมาเป็นปัจจัยในงานออกแบบ รวมทั้งปัจจัยทางประวัติศาสตร์ วัฒนธรรม สิ่งแวดล้อมและการใช้ที่ดินของสังคม ซาซากิได้รับการยอมรับและมีชื่อเสียงจากการพัฒนาวิธีการเข้าสู่การออกแบบในแนวการวางแผนเชิงสหสาขา ในเกือยทุกบริเวณโครงการทั้งหมดที่ซาซากิออกแบบ จะปรากฏให้เห็นถึงความสมดุลของสหสาขาเกิดขึ้นในแบบ
มุมหนึ่งที่ซาซากิแอสโซซิเอทส์ให้ความเอาใจใส่และให้ความสำคัญมากได้แก่การพิจารณาด้านสิ่งแวดล้อมของผืนแผ่นดิน ซึ่งยังไม่ได้รับการพิจารณาเท่าที่ควรในขณะนั้น ซาซากิและคณะได้สร้างสรรค์ “งานออกแบบ
เป็นจำนวนมาก ซึ่งแนวการออกแบบของงานเหล่านี้ได้ เอื้อให้เกิดและรักษาไว้ ซึ่ง “สุขภาพของสิ่งแวดล้อม” ตัวอย่างงานที่เด่นได้แก่โครงการ 
สีเขียว” วิทยาเขตก้าวหน้าของ มหาวิทยาลัยยูทาห์สเตต   โครงการเวอร์จิเนียร์ไบโอสเฟียร์ ที่วอลเดนวูดส์ และโครงการมานูไลฟ์ ไฟแนนเชียล
อีกด้านหนึ่งที่ซาซากิได้ชื่อเสียงได้แก่ การปลุกสำนึกและใส่แนวโมเดิร์นนิสม์เข้าไปในโครงการภูมิทัศน์ วิทยาเขตต่าง ๆ ของสหรัฐอเมริกา เป็นจำนวนมากดังที่ปรากฏให้เห็นในปัจจุบัน งานของซาซากิได้รับการยอมรับว่าให้การดลใจด้านการรังสรรค์ที่ตอบสนองต่อมวลชนที่เพิ่มจำนวนมากขึ้น ทำให้มองเห็นคุณค่าทางสุนทรียภาพมากกว่าสมัยก่อนหน้านั้น งานสมัยใหม่ของซาซากิได้รับการยอมรับในระดับนานาชาติ 
ซาซากิแอสโซซิเอทส์ได้รับการเชิญไปออกแบบงานภูมิทัศน์ในแนวดังกล่าวจากประเทศต่างๆ ทั่วโลก รวมทั้งงานผังหลักภูมิทัศน์สถานแข่งขันโอลิมปิก ณ นครปักกิ่ง
โครงการสำคัญ

ยูโร ดิสนีย์แลนด์ ปารีส ฝรั่งเศส
งานปรับปรุงภูมิทัศน์และการออกแบบชุมชนถนนเพนซิลเวเนีย กรุงวอชิงตัน ดี.ซี.
การพัฒนาบริเวณที่ทำการใหญ่ บริษัทจอห์นเดียร์ เมืองโมลีน รัฐไอโอวา
อุทยานริมแม่น้ำเมือง บอสตัน รัฐแมสซาชูเซตส์
ฮาร์เบอร์ทาวน์ ซีไพน์ ฮิลตันเฮด รัฐเซาท์แคโลไลนา
การวางแผนและการออกแบบเพิร์ลสตรีทมอลล์ เมือง โบลเดอร์
งานฟื้นฟูเส้นขอบฟ้าเมือง เดนเวอร์
วิทยาเขต มหาวิทยาลัยโคโลราโด รวมทั้งวิทยาเขตมหาวิทยาลัยแคลิฟอร์เนีย เบิร์กลีย์
รางวัลและความสำเร็จ

ซาซากิ ได้รับการยกย่องและได้รับรางวัลจากผลงานที่ประสบความสำเร็จเป็นจำนวนมาก
พ.ศ. 2504 ประธานาธิบดี จอห์น เอฟ. เคนเนดีได้แต่งตั้งซาซากิเป็นกรรมาธิการวิจิตรศิลป์แห่งชาติ และได้อยู่ในตำแหน่งจนถึง พ.ศ. 2513
พ.ศ. 2513 ซาซากิเป็นบุคคลแรกที่ได้รับเหรียญทองของ สมาคมภูมิสถาปนิกอเมริกัน
พ.ศ. 2516 ได้รับเหรียญสหสาขาวิชาชีพ
ได้รับการแต่งตั้งเป็นกรรมการพิจารณางานออกแบบระดับมหาวิทยาลัยของมหาวิทยาลัยโคโลราโด โบลเดอร์ ซึ่งมีจำนวน 4 คน และได้อยู่ในตำแหน่งนี้เป็นเวลา 33 ปี
หัวหน้าภาควิชาภูมิสถาปัตยกรรม บัณฑิตวิทยาลัยการออกแบบ มหาวิทยาลัยฮาร์วาร์ดตั้งแต่ พ.ศ. 2497 – พ.ศ. 2511
ก่อตั้งสำนักงานออกแบบซาซากิแอสโซซิเอทส์ เป็นประธานบริหารและประธานกรรมการบริษัท พ.ศ. 2497 – พ.ศ. 2523
เป็นกรรมการตัดสินประกวดแบบ อนุสาวรีย์ทหารผ่านศึกเวียดนาม พ.ศ. 2524, กรรมการตัดสินงานอนุสาวรีย์นักบินอวกาศ พ.ศ. 2531, และสวนสันติภาพ พ.ศ. 2532
ได้รับรางวัลสหัสวรรษสำหรับการมีบทบาทที่มีผลกระทบสูงในวิชาภูมิสถาปัตยกรรม จากบัณฑิตวิทยาลัยการออกแบบ มหาวิทยาลัยฮาร์วาร์ด
พ.ศ. 2537 ซาซากิได้รับปริญญาดุษฎีบัณฑิตกิตติมศักดิ์ จากมหาวิทยาลัยโคโลราโด โบลเดอร์
แหล่งข้อมูลอื่น

สำนักงานซาซากิแอสโซซิเอตส์[ลิงก์เสีย]
ฮีปทวิภาค

ฮีปทวิภาค (อังกฤษ: binary heap) เป็นโครงสร้างข้อมูลฮีปที่อยู่ในรูปแบบของต้นไม้แบบทวิภาค มักถูกใช้เพื่อจัดแถวคอยลำดับความสำคัญ
การจัดเรียฮีปแบบแถวลำดับพลวัต
Min Heap

min heap จัดเรียงในรูปแบบของtree เป็นการจัดลำดับจากน้อยไปมากโดยใส่ฝั่งซ้ายไปขวา
Max Heap

max heap จัดเรียงในรูปแบบของtree เป็นการจัดลำดับจากมากไปน้อยโดยใส่ฝั่งซ้ายไปขวา
Coding Python

def heapify(array, n, i):
    largest = i
    l = 2 * i + 1
    r = 2 * i + 2

    if l < n and array[i] < array[l]:
        largest = l

    if r < n and array[largest] < array[r]:
        largest = r

    if largest != i:
        array[i],array[largest] = array[largest],array[i]
        heapify(array, n, largest)
        
def heapSort(array):
    n = len(array)
    for i in range(n, -1, -1):
        heapify(array, n, i)
    for i in range(n-1, 0, -1):
        array[i],array[0] = array[0],array[i]
        heapify(array, i, 0)
    return array
Binary Min Heap
Binary Max Heap
ฮีโรส์ออฟนิวเอิร์ธ

| ฮีโรส์ออฟนิวเอิร์ธ |
| --- | --- |

ผู้พัฒนา: S2 Games ( 12 พฤษภาคม 2553 - 5 พฤษภาคม 2558)  Frostburn Studios (5 พฤษภาคม 2558 - 20 มิถุนายน 2565)
ผู้จัดจำหน่าย: S2 Games ( 12 พฤษภาคม 2553 - 5 พฤษภาคม 2558)  Frostburn Studios  (5 พฤษภาคม 2558 - 20 มิถุนายน 2565)
แต่งเพลง: Arnej Šećerkadić
เครื่องเล่น: ไมโครซอฟท์ วินโดวส์, โอเอสเทน, ลินุกซ์
วางจำหน่าย: 12 พฤษภาคม 2553
แนว: โมบา
รูปแบบ: หลายผู้เล่น
ฮีโรส์ออฟนิวเอิร์ธ (อังกฤษ: Heroes of Newerth) หรือย่อเป็น ฮอน (อังกฤษ: HoN) เป็นเกมแนว Multiplayer Online Battle Arena (MOBA) พัฒนาโดยค่าย S2 Games ปัจจุบันพัฒนาโดย Frostburn Studio เล่นได้ทั้งบนระบบปฏิบัติการไมโครซอฟท์ วินโดวส์, แมคโอเอส และลีนุกซ์  เกมนี้มีรูปลักษณ์คล้ายกับเกมดีเฟนซ์ออฟดิแอนเชียนส์ ฮอนเป็นเกม แอคชั่นวางแผนเกมแรกของ S2 Games ถูกปล่อยออกมาเมื่อ 12 พฤษภาคม พ.ศ. 2553 และปล่อยมาให้เล่นฟรีเมื่อ29 กรกฎาคม พ.ศ. 2554 ตั้งแต่วันที่ 5 พฤษภาคม 2558 ตัวเกมได้เปลี่ยนผู้พัฒนาจากค่าย S2 Games เป็น Frostburn Studios
ล่าสุด เพจ Heroes of Newearth ได้ประกาศยุติการให้บริการ ตั้งแต่วันที่ 20 มิถุนายน 2565 เป็นต้นไป
รูปแบบการเล่น

เกมนี้จะแบ่งฝ่ายฝ่ายละ 5 ผู้เล่น โดยมีฝั่ง Legion และ Hellborne โดยผู้เล่นจะต้องทำการเลือก Heroes จากนั้น ก็จะทำการดันเลน ไปจนถึงฝ่ายตรงข้ามให้ได้ เพื่อที่จะไปถึง สิ่งก่อสร้างของทั้งสองฝ่าย โดยในเกมส์จะมี Heroes 3 สาย คือ Strength
Intelligence และ Agility โดยแต่ละสายก็มีการเล่นที่แยกแตกต่างกันไป เช่น Carry Ganker Support Solo Etc.เกมส์นี้ระบบการเล่นจะไม่ต่างจาก Dota มากนัก ซึ่งหากผู้เล่นมีพื้นฐาน Dota ก็จะเล่นได้แบบไม่ยากนัก.
การพัฒนา

ในเดือนตุลาคม พ.ศ. 2552  นักออกแบบเกม Alan ได้บอกว่าเกมส์นี้จะใช้เวลาพัฒนา 34 เดือน โดยพัฒนาระบบใน 13 เดือนแรก และอีก 21 เดือนใช้ในการพัฒนาส่วนที่เหลือ คือ แผนที่ ตัวละคร กราฟิกต่างๆ อุปกรณ์จะมีการปรับสมดุล ของตัวละครและอุปกรณ์ต่าง ๆ ในทุก ๆ แพทซ์ ตัวละครหลายๆตัวในฮีโรส์ออฟนิวเอิร์ธ มีลักษณะคล้ายฮีโร่ในเกมดีเฟนซ์ออฟดิแอนเชียนส์ แต่มีข้อแตกต่าง คือ มีการบันทึกสถิติของผู้เล่น ในขณะเล่นสามารถสื่อสารกันได้ด้วยเสียง หน้าจอการเลือกตัว สามารถกลับเข้ามาเล่นได้อีกแม้อินเทอร์เน็ตจะหลุดไปชั่วขณะหนึ่ง การปรับสมดุลของผู้เล่นทั้งสองทีม มีบทลงโทษสำหรับผู้เล่นที่ออกจากการเล่นก่อนที่เกมจะจบ มีรายละเอียดของความสามารถของตัวละครแต่ละตัวและมีการพัฒนาสม่ำเสมอ สามารถเข้าชมการเล่นของเพื่อนได้มีการบันทึกรายชื่อเพื่อน
ฮีโรส์ออฟนิวเอิร์ธได้เปิดให้ทดลองเล่นเมื่อ 24 เมษายน 2552 จนถึง 12 พฤษภาคม 2553 ในช่วงเวลานี้มีผู้สมัครเข้าร่วมทดลองถึง 3,000,000 คน S2 Games ใช้เฟซบุ๊กและการบอกเล่าปากต่อปาก ทำให้ผู้คนรู้จักเกมนี้
ฮีมานซู โซนิ

| ฮิมานชู โซนิ Himanshu Soni |
| --- | --- |
เกิด: 1 กุมภาพันธ์ พ.ศ. 2532 (35 ปี) เมืองชัยปุระ รัฐราชสถาน ประเทศอินเดีย
สัญชาติ: อินเดีย
อาชีพ: ดารา นักแสดง นายแบบ
มีชื่อเสียงจาก: ซีรีส์อินเดีย พระพุทธเจ้า มหาศาสดาโลก
คู่สมรส: Sheetal Singh
ฮีมานซู โซนิ (อังกฤษ: Himanshu Soni) เป็นนักแสดงชายชาวอินเดียที่มีชื่อเสียงจากการแสดงเป็น เจ้าชายสิทธัตถะ พระพุทธเจ้า ในภาพยนตร์ซีรีส์เรื่อง พระพุทธเจ้า มหาศาสดาโลก
ประวัติ

เกิดเมื่อวันที่ 1 กุมภาพันธ์ ปี ค.ศ. 1988 (พ.ศ. 2532) ที่เมืองจัยปูร์ (Jaipur) หรือ “ชัยปุระ” โดยก่อนหน้าที่จะมาสร้างชื่อเสียงในมุมไบ เจ้าตัวเคยมีผลงานทางทีวีมาแล้ว แต่ไม่เป็นที่รู้จักมากนัก ในระหว่างที่เขากำลังมีความต้องการจะทำอะไรที่เป็นชิ้นเป็นอัน ก็เป็นช่วงที่มีโปรเจ็กต์ของภาพยนตร์ซีรีส์ "Buddha" (พระพุทธเจ้า มหาศาสดาโลก) เข้ามาพอดี เขาจึงมุ่งมั่นและทำงานหนักเป็นอย่างมากเพื่อซีรีส์เรื่องนี้ จนเขาได้เปิดตัวในฐานะนักแสดงนำหลักของซีรีส์เรื่องนี้ในบทบาทของ เจ้าชายสิทธัตถะ นอกจากนั้นเขายังรับบทเป็น พระศิวะ ในภาพยนตร์อินเดียเรื่อง Neeli Chatri Wale อีกด้วย
ผลงาน

รามเกียรติ์ รับบท พระวิษณุ
พระพุทธเจ้า มหาศาสดาโลก รับบท เจ้าชายสิทธัตถะ
โอ้ ศิวะ!! ช่วยด้วย รับบท พระศิวะ
ลิเกธรรมะประวัติเรื่อง อัมราปาลี แสดงเป็น พระโคตมพุทธเจ้า
ราธากฤษณะ อมตะรักนิรันดร์ รับบท พระกฤษณะ
สีดา มหารานีแห่งแผ่นดิน รับบท พระราม
แหล่งข้อมูลอื่น

ฮีมานซู โซนิ ที่อินเทอร์เน็ตมูวีเดตาเบส
ฮีธ เลดเจอร์

| ฮีท เลดเจอร์ |
| --- | --- |
เลดเจอร์ใน ค.ศ. 2006
เกิด: ฮีท แอนดรูว์ เลดเจอร์ 4 เมษายน ค.ศ. 1979(1979-04-04) เพิร์ท รัฐเวสเทิร์นออสเตรเลีย ประเทศออสเตรเลีย
เสียชีวิต: 22 มกราคม ค.ศ. 2008(2008-01-22) (28 ปี) นครนิวยอร์ก สหรัฐ
สาเหตุเสียชีวิต: ได้รับสารพิษรุนแรงจากการใช้ยาเกินขนาด
อาชีพ: นักแสดง ผู้กำกับมิวสิกวิดีโอ
ปีปฏิบัติงาน: ค.ศ. 1992–2008
คู่รัก: มิเชลล์ วิลเลียมส์ (2004–2007)
บุตร: 1 คน
ลายมือชื่อ

ฮีท แอนดรูว์ เลดเจอร์ (อังกฤษ: Heath Andrew Ledger; 4 เมษายน ค.ศ. 1979 – 22 มกราคม ค.ศ. 2008) เป็นนักแสดงชายชาวออสเตรเลีย เขาเคยได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยม จากภาพยนตร์เรื่อง หุบเขาเร้นรัก และชนะเลิศในสาขานักแสดงสมทบชายยอดเยี่ยมจากการรับบทเป็น เดอะ โจ๊กเกอร์ ในภาพยนตร์เรื่อง แบทแมน อัศวินรัตติกาล
ประวัติ

ฮีธเป็นลูกของคิม นักแข่งรถและวิศวกรด้านเหมืองแร่ กับแซลลี ครูสอนภาษาฝรั่งเศส ฮีธมีพี่สาวชื่อแคตเธอรีน ซึ่งชื่อของฮีธกับแคตเธอรีน เป็นชื่อของตัวละคร ฮีธคลิฟ กับแคธี ในนิยายเรื่อง Wuthering Heights ซึ่งพ่อแม่นำมาตั้งเป็นชื่อลูก
เมื่ออายุ 10 ขวบ พ่อแม่หย่ากัน แต่ละคนไปแต่งงานใหม่ ฮีธจึงมีน้องสาวอีกสองคนชื่อว่า แม็กกีและริตา ฮีธสนใจการแสดงตอนเรียนโรงเรียนกิลฟอร์ดเมื่อตัวเองอายุ 12 ปี และเข้าร่วมเวทีการแสดงละครเพลงคณะต่าง ๆ ในเมืองเพิร์ธ จนกระทั่งอายุ 17 ปี จึงย้ายไปยังซิดนีย์ และเข้าร่วมบริษัทการละครกิลฟอร์ด เพื่อนซี้ชื่อ เทรเวอร์ ดิคาร์โล ขับรถพาฮีธเข้าซิดนีย์เพื่อหาเส้นทางการแสดงในที่สุดได้รับบทบาททางทีวีออสเตรเลีย เริ่มจากผลงานซีรีส์ชุด Sweat ปี 2539 ในบทเกย์นักปั่นจักรยาน ตามด้วยบทเจ้าชายในยุคเซลติก ซีรีส์ของค่ายหนังฟ็อกซ์เรื่อง Roar ปี 2540
ข้ามมาที่ลอสแอนเจลิส สหรัฐอเมริกา เขาได้รับบทแจ้งเกิดใน 10 Things I Hate About You ปีเดียวกันนั้นมีผลงานในภาพยนตร์คอมเมดีของออสเตรเลียเรื่อง Two Hands เป็นหนังที่ได้ไปฉายในเทศกาลหนังอิสระ ซันแดนซ์ ฟิล์ม เฟสติวัล จากนั้นจึงตามด้วยผลงานเรื่องดังของเมล กิบสัน The Patriot และเป็นพระเอกใน A Knights Tale
ผลงานที่เหลือได้แก่ Monsters Ball ซึ่งแสดงเป็นลูกของพระเอก (บิลลี ธอร์นตัน) ซึ่งในภาพยนตร์มีฉากตัวละครที่เขารับบทยิงตัวตายด้วย ตามด้วย Four Feathers และหนังเขย่าขวัญปนโรแมนติกเรื่อง Sin Eater (2002) รับบทเป็นบาทหลวงที่ต้องช่วยนักสืบสาวสืบคดีปริศนา นอกจากนี้ยังมีข่าวจะร่วมนำแสดงกับยวน แม็กเกรเกอร์ในเรื่อง Nautica
ฮีธ เลดเจอร์ได้แสดงภาพยนตร์เรื่องหุบเขาเร้นรัก (Brokeback Mountain) ถูกเสนอชื่อเข้าชิงรางวัลออสการ์สาขานักแสดงนำชายยอดเยี่ยม ต่อมาได้สวมบทบาท บ็อบ ดีแลน ในภาพยนตร์ชีวประวัติเรื่อง I'm Not There และได้รับบทเป็นโจ๊กเกอร์ ในหนังอย่าง The Dark Knight ภาคต่อของ Batman Begins
ในวันที่ 22 มกราคม 2551 แม่บ้านและพนักงานนวดหญิงพบศพ ฮีธ เลดเจอร์ นอนเปลือยกายคว่ำหน้าอยู่บนเตียงของเขา โดยมียานอนหลับจำนวนหนึ่งอยู่ใกล้กับตัวของเขา ซึ่งคาดการว่าเสียชีวิตแล้วเมื่อเวลา 15.45 ตามเวลาท้องถิ่น สาเหตุการเสียชีวิตจากการชันสูตรคือ "ได้รับสารพิษรุนแรง" จากการใช้ยาเกินขนาด
ชีวิตส่วนตัว

ด้านชีวิตส่วนตัว ฮีธเคยเป็นข่าวกับดารานักแสดงอย่าง  เฮเธอร์ แกรมห์ ในช่วงปี 2000 ถึง 2001 และต่อมาก็คบหากับ นาโอมิ วัตต์ ที่เจอกันในกองถ่ายเรื่อง The Lords of Dogtown ซึ่งคบหากันอยู่ 3 ปี ระหว่างปี 2002-2004 จากนั้นฮีธได้คบกับนักแสดงสาวชื่อดังอย่าง มิเชลล์ วิลเลียมส์ ทั้งคู่หลงรักในกองถ่ายหนังโรแมนติก/ดราม่าแนว ชายรักชาย ชื่อเรื่อง หุบเขาเร้นรัก วิลเลียมส์ได้กำเนิดบุตรสาวหนึ่งคน โดยมีเจค จิลเลนฮอลเป็นพ่อทูนหัวให้กับบุตรสาว "มาทิลด้า โรส เลดเจอร์" ทั้งคู่ไม่ได้จดจนทะเบียนสมรสแต่อย่างใด แต่ชีวิตคู่กับวิลเลียมส์ก็ได้จบลงเมื่อปลายปี 2007 และเลิกรากันอย่างเงียบๆ
ผลงาน

1992 Clowning Around
1997 Blackrock
1999 10 Things I Hate about You
1999 Two Hands
2000 The Patriot (เดอะ แพทริออต ชาติบุรุษ ดับแค้นฝังแผ่นดิน)
2001 Monster's Ball
2001 A Knight's Tale
2002 The Four Feathers
2003 The Order
2003 Ned Kelly
2005 Casanova
2005 Brokeback Mountain
2005 The Brothers Grimm
2005 Lords of Dogtown
2006 Candy
2007 I'm Not There
2008 The Dark Knight
2008 Tree of Life (pre-production)
2009 The Imaginarium of Dr. Parnassus (เสียชีวิตระหว่างถ่ายทำ)
ฮีท คนระห่ำคน

| ฮีท คนระห่ำคน |
| --- | --- |
ใบปิดภาพยนตร์
กำกับ: ไมเคิล แมนน์
เขียนบท: ไมเคิล แมนน์
อำนวยการสร้าง: ปีเตอร์ แจน บรักก์ ไมเคิล แมนน์ อาร์นอน มิลชาน
นักแสดงนำ: โรเบิร์ต เดอ นีโร อัล ปาชิโน วัล คิลเมอร์ ทอม ไซมอร์ แอชลีย์ จัดด์ วิลเลียม ฟิชต์เนอร์
กำกับภาพ: ดังเต สปินอตติ
ผู้จัดจำหน่าย: วอร์เนอร์บราเธอร์ส
วันฉาย: 15 ธันวาคม 1995
ความยาว: 2 ชั่วโมง 52 นาที
ประเทศ: สหรัฐ
ภาษา: อังกฤษ
ทุนสร้าง: 60,000,000 ดอลลาร์สหรัฐ
ทำเงิน: 187,436,818 (ทั่วโลก)
ข้อมูลจาก IMDb
ฮีท คนระห่ำคน (อังกฤษ: Heat) เป็นภาพยนตร์อเมริกัน​แนวอาชญากรรม​ ที่ออกฉายในปี ค.ศ. 1995 ผลิต เขียนบทและกำกับการแสดงโดยไมเคิล แมนน์ นำแสดงโดย อัล ปาชิโน โรเบิร์ต เดอ นีโร วัล คิลเมอร์ ทอม ไซมอร์ และ แอชลีย์ จัดด์ ภาพยนตร์เรื่องนี้สร้างจากเหตุการณ์จริงของ นีล แมคเคาลีย์ อาชญากรและอดีตผู้ต้องขังแห่งคุกเกาะอัลคาทราซ​ที่ถูกย้ายมาคุมขังที่คุกบนเกาะแม็คนีล เมื่อแมคเคาลีย์ได้รับการปล่อยตัวในปี ค.ศ. 1962 เขาก็เริ่มวางแผนการปล้นครั้งใหม่ทันที โดย ชัค อดัมสัน เจ้าหน้าที่ตำรวจฝ่ายสืบสวนของกรมตำรวจชิคาโก ได้รับมอบหมายให้ติดตามจับกุมแมคเคาลีย์และพรรคพวกในปี ค.ศ. 1964
เนื้อเรื่อง

ในเมืองลอสแอนเจลิส นีล แมคคอรี่ พร้อมด้วยลูกน้อง เป็นโจรปล้นธนาคารระดับอัจฉริยะและมีชื่อที่สุด  นายตำรวจแอล.เอ. วินเซนต์ ฮานนา ต้องตามล่ากลุ่มโจรกลุ่มนี้ ด้วยการรู้เท่าทันกันและหักเหลี่ยมเฉือนมุม
นักแสดง

อัล ปาชิโน...วินเซนต์ ฮานนา
โรเบิร์ต เดอ นีโร...นีล แมคคอรี่
วัล คิลเมอร์...คริส ชิเฮอร์ลิส
ทอม ไซมอร์...ไมเคิล เชริตโต
แดนนี่ เทรโฮ...เทรโฮ
แอชลีย์ จัดด์...ชาร์ลีน ชิเฮอร์ลิส
นาตาลี พอร์ตแมน...ลอเรน
วิลเลียม ฟิชต์เนอร์...โรเจอร์ ฟาน แซนต์
เบื้องหลังและความสำเร็จ

Heat สร้างขึ้นมาจากเค้าโครงเรื่องของภาพยนตร์เรื่อง L.A. Takedown ในปี ค.ศ. 1989 ซึ่งเป็นภาพยนตร์สำหรับฉายทางโทรทัศน์ ที่กำกับโดย แมนน์ เอง
ในเรื่องนี้มีนักแสดงชื่อดังในภาพยนตร์แนวมาเฟียแก๊งค์สเตอร์อย่าง อัล ปาชิโน และโรเบิร์ต เดอ นีโร มารับบทนำ ที่ต้องหักเหลี่ยมเฉือนคมกันตลอดทั้งเรื่องในความยาวเกือบ 3 ชั่วโมง และมีนักแสดงอีกมากในบทสมบท โดยตัวแมนน์ยังทำหน้าที่เขียนบทภาพยนตร์ด้วยตัวเอง
เมื่ออกฉายแล้ว ได้รับคำวิจารณ์ว่า เข้มข้น เพราะเป็นเรื่องการดำรงชีวิตและทัศนคติระหว่าง 2 ปรปักษ์ที่ทัดเทียมกันของเรื่อง แม้จะดำเนินเรื่องอย่างยืดยาว รุนแรง แต่ชวนให้เกิดความตื่นเต้นได้ตลอดเวลา เมื่อนายตำรวจระดับสุดยอด และหัวหน้าแก๊งค์โจรระดับอัจฉริยะ ถูกสถานการณ์บังคับให้เข้ามาปะทะกัน ความแตกต่างอยู่ที่คนหนึ่งเลือกที่จะใช้พรสวรรค์ในการปราบอาชญากร และอีกคนเลือกที่จะอยู่ตรงข้าม  โดยเฉพาะอย่างยิ่งที่ได้รับการกล่าวขาน คือ ฉากกลางเรื่องที่เป็นการดวลปืนกันระหว่างกลุ่มโจรปล้นธนาคารกับตำรวจ ที่มีความยาวเกือบ 7 นาที ใจกลางเมืองลอสแอนเจลิส ได้รับการกล่าวขานว่าเป็นฉากยิงปืนที่น่าตื่นเต้นที่สุดฉากหนึ่งของโลกภาพยนตร์เลยทีเดียว
แหล่งข้อมูลอื่น

ฮีท คนระห่ำคน ที่อินเทอร์เน็ตมูวีเดตาเบส